Þetta spákort , sem Veðurstofan gerði 29. júní , er nokkuð lýsandi fyrir tíðarfarið í sumar : Rigning og kalt sunnan - og vestanlands og hlýtt og sólríkt fyrir norðan - og austan . Skjáskot / Veðurstofa Íslands Frá sumardeginum fyrsta hefur tíðarfarið einkennst af óvenjulegu sólarleysi á landinu suðvestanverðu og óvenjulegum hlýindum á Austfjörðum . Þá hefur úrkoman í Reykjavík aldrei mælst meiri á þessum fjórtán vikum sem liðnar eru af sumri . Um þetta fjallar Trausti Jónsson veðurfræðingur á bloggsíðu sinni í tilefni þess að í dag hefst fimmtánda vika sumars . Trausti bendir á að mikil umskipti urðu í tíð skömmu eftir sumardaginn fyrsta , „ og hefur Trausti Jónsson veðurfræðingur . haldist svipuð síðan að því leyti til að óvenjulegt sólarleysi hefur verið ríkjandi um landið suðvestanvert með miklum úrkomum og nokkuð svölu veðri , en hlýindi hafa gengið norðaustan - og austanlands . Úrkoma hefur þar þó verið mjög mismikil - sums staðar furðumikil , en annars staðar minni . “ Hann segir að á Austfjörðum verði hlýindin að teljast óvenjuleg . Meðalhiti fyrstu 14 vikur sumars á Dalatanga er 7,5 stig sem 0,5 stigum ofar en það hlýjasta til þessa þar um slóðir að minnsta kosti frá 1949 að telja . Ekki kaldara síðan 1993 Í Reykjavík hefur aftur á móti verið heldur svalt og meðalhiti þar fyrstu 14 vikur sumars er aðeins 7,7 stig . Trausti segir að ómarktækt kaldara ( 7,6 stig ) hafi verið á sama tíma 2015 , „ en síðan þarf að fara aftur til 1993 til að finna jafnlágan meðalhita fyrstu 14 sumarvikurnar “ . Það er hins vegar úrkoman sem Trausti segir óvenjulegri . „ [ M ] ælst hafa rúmlega 300 mm í Reykjavík vikurnar fjórtán , það mesta sem vitað er um sömu vikur - næstu tölur eru um 250 mm , 2014 og 1887 . “ Þá segir hann svipaða sögu að segja um sólarleysið . Aðeins mældust 343,7 sólskinsstundir í Reykjavík , það minnsta sem vitað er um fyrstu 14 vikur sumars - en ómarktækt minna en á sama tíma 1913 , 1914 og 1984 . Samvinnuvottur júlí og ágúst Trausti lýkur fróðlegum pistli sínum á að líta til nálægrar framtíðar í veðrinu : „ Góðu tíðindin eru þau að svo virðist sem heldur hlýrri dagar séu fram undan ( þó varla þurrir ) - hvað sem hlýjan svo endist er annað mál . Langtímareikningar sýna engar marktækar breytingar á veðurlagi á næstunni - og þó lengri framtíð sé auðvitað fullkomlega frjáls er það samt þannig að júlí og ágúst spyrða sig oftar saman hvað veðurlag varðar heldur en aðrir almanaksmánuðir - þeir einu reyndar sem sýna einhvern marktækan samvinnuvott . “